Ducati Motorsport

**Ducati**

File:Ducati\_logo\_2018.jpg

250px

A Ducati Motorsport egy világszínvonalú MotoGP San Andreas-os csapat, konstrüktőr, és motorgyártó. A kategória eddigi legeredményesebb konstruktőre, 4-4 egyéni és konstruktőri világbajnoki címmel. 2019-ben a csapat versenyzői a spanyol Stevi és a német Complete.

## Története

### 2011 - a kezdetek

A Ducati 2011-ben került be a MotoGP San Andreas-ba, a sorozat előző évi sikereit hallva. A csapat simán Ducati Team néven indult, pilótái abban az évben a BF-től leigazolt Dave, és egy újonc, Peterson voltak. A csapatfőnök a kezdetek óta Philip Thompson, aki egyébként azóta is remekül tölti be a szerepét. Dave és Peterson kettősével a csapat első évéhez képest remek idényt futott, az alakulat a 6 csapatból 4. lett, legjobb eredményük egy második hely volt Dave által.

### 2012 - haladás előre

2012-t a csapat egyik legjobban sikerült évének tekinti, függetlenül attól, hogy év végére a második helyen zártak. A pilótapáros idén módosult; Dave maradt az alakulatnál, csapattársa azonban az előző évi BrownGO autóversenysorozat bajnoka, NotBad lett. Az idei évtől csatlakozott a csapathoz az öt éven át jelen lévő főszponzor, a Petronas, aminek keretein belül a csapat is nevet változtatott Ducati Petronas MotoGP Team-re. A csapat három futamgyőzelemmel zárt, viszont a Choppert már nem tudták megszorongatni, utóbbi bőséges előnnyel szerezte meg harmadik bajnoki címét.

### 2013 - zűrös, de sikeres év

A 2013-as évet eleve kisebb nehézségekkel kezdte meg a csapat. A motor terén adódtak kisebb gondok, azonban a harmadik futamra sikerült kiküszöbölni az új motor gondjait, tekintve, hogy 2013-ban gyökeres szabályváltoztatásokkal kellett szembenézniük a csapatoknak. A pilóták teljesen lecserélődtek, az egyik a 2012-ben a Faggio Racingnél versenyzett atiku24, a másik pilóta pedig az előző évben indult Moto2 San Andreas világbajnokság győztese, SPEEDY lettek. Az évet két futamnyi nullázással kezdte a csapat, így két futam után a bajnokságban 7-ből az ötödik helyen álltak. A szezon során azonban fokozatosan zárkóztak fel ellenfeleikre, az ebben az évben visszaszoruló Harley Davidson-t még meg tudták előzni, de az NRG Racing-et már nem tudták megelőzni összetettben. A csapat végül 3 futamgyőzelemmel ismét a második helyen zárta az évet.

### 2014 - az első világbajnoki cím

2014-ben az alakulat remek idényt futott, a pilótapáros ismét változott, atiku24 mellé a Ducati visszavette az egy évig a Wayfarernél teljesítő NotBad-et, ez a páros pedig ettől az évtől verhetetlen volt. A csapat 8 nagydíjból 5-öt megnyert, a konstrüktőri világbajnoki címet pedig már a 6. futamon megszerezte a csapat, az egyéni világbajnoki címet pedig a rá következő, Los Santos-i nagydíjon szerezte meg atiku24. Az ezévi második csapat, az NRG, még csak megközelíteni sem tudta a Ducati-t évközben.

### 2015 - a második világbajnoki cím

A Ducati Petronas MotoGP Team legsikeresebb éve azonban, még csak nem is 2014 volt, hanem 2015, amikor a csapat 9 nagydíjból hetet nyert meg. A páros ezévre változatlan maradt, s a Ducati pilótáin kívül csak ShFoo (NRG), és SirAlex (PCJ-Honda) tudtak egy-egy futamot nyerni. Az alakulat a konstrüktőri címet már Flint County-ban bezsebelte (5. futam!), az egyéni címre Tierra Robada-ig várni kellett, amikor atiku24 megszerezte a csapat azévi össz 7 futamgyőzelméből a hatodikat. Atiku24 egyébként még a Las Venturas-i nagydíjon jelentette be, hogy ha megnyeri a 2015-ös trófeát is, akkor év végén visszavonul. San Andreas-ban később NotBad is bejelentette, hogy távozik a sportból, és a MotoRally-ban próbálja ki magát.

### 2016 - a harmadik világbajnoki cím

2016-ra a Ducati kockáztatott, és két felkapott újoncot igazoltak le, Tomy és E$z3S személyeiben. Tomy a szezon előtt közölte a sajtóval, hogy ekkora erőt még nem érzett magában a privát motorversenyek után, és készen áll első évében diadalmaskodni. A konstrüktőri cím végül már Tierra Robadában a Ducatinál volt, de az egyéni cím idén először az utolsó futamra maradt. A trófea Tomy és E$z3S keze közt lebegett, a futamot végül Tomy másodikként, E$z3S harmadikként fejezhette be, ami Tomy első évi világbajnoki címét eredményezte. A pilóták végül egy remek szezont futottak, 9 futamból hatot megnyertek, kettő a Harley Davidsonos Davesz-re, és a szezonzáró futam az NRG-s RellikS-re maradt.

### 2017 - hanyatlás

A 2017-es évre zsinórban másorjára egy kettős pilótacsere történt. Tomy az NRG Racinghez, E$z3S az új Honda Racing Team-hez igazolt, így a csapat leigazolta a PCJ-Honda-tól SirAlex-et, és az egy év szünetjéről visszahívott ShFoo-t. 2017 februárjára azonban, SirAlex váratlanul bejelentette visszavonulását, így a Ducati villámgyorsan keresett új pilótákat helyére. A győztes végül Complete, adambacsi és RyaN közül Complete lett. Az évet nagy hanyatlással kezdte a csapat, és a BF váratlan felugrása méginkább lesüllyesztette a Ducatit. A páros végül 11 futamból 2 futamgyőzelemmel búcsúzott a szezontól, mindkettő Complete részéről volt esedékes.

### 2018

2018-ra a csapat elveszítette egyetlen főszponzorát, a Petronas-t, így öt év után az alakulat Ducati Petronas MotoGP Team-ről simán Ducati Motorsport-ra változtatta a nevét. Idén Complete mellett Stevi kapta meg ShFoo ülését, akinek egy év után ismét távoznia kellett a MotoGP San Andreas-ból. Egyenlőre két futamon vagyunk túl a csapat legjobb eredménye egy harmadik hely Stevi részéről.